**F E L H Í V Á S**

Vác Város Önkormányzat Képviselő-testülete a városban tartósan végzett kiemelkedő egészségügyi munka elismerésére „Vác Város Egészségügyéért” kitüntető címet alapított.

A cím adományozható a város közigazgatási területén működő egészségügyi intézmények, vállalkozások és civil szervezetek dolgozóinak, önkénteseinek.

A kitüntetés adományozására javaslatot tehetnek részletes indoklással az egészségügyi intézmények, vállalkozások, civil szervezetek vezetői, közösségei és Vác város polgárai.

A kitüntetést évente egy személy kaphatja meg.

**A javaslatokat 2017. április 30-ig lehet benyújtani Dr. Manninger Péter az Egészségügyi és Szociális Bizottság elnökének címezve.**

**Személyesen:** a javaslatok az Intézményfelügyeleti és Humán Osztály vezetőjénél - Mohácsiné Dim Rita - adhatók le a 2600 Vác, Március 15. tér. 11. szám alatt a 40-es irodába.

**E-mail-es formátumban pedig:** szoc-segely2@varoshaza.vac.hu címre küldhetők be.

A kitüntető címet a Semmelweis Nap ünnepségen a polgármester adja át.

**Vác, 2017. március 17.**

 **Fördős Attila s.k.**

 **polgármester**